stanford-oval/wikipedia huggingface dataset:
Spacesynth

Spacesynth (joskus synthdance, spacedance eli spacedisco) on eurooppalaisen elektronisen tanssimusiikin tyylisuunta, joka syntyi 1980-luvun puolivälissä. Alussa spacesynth oli instrumentaalista italodiskoa, mutta se kehittyi omaksi genrekseen. 1980-luvulla tyylin tunnetuimpia esittäjiä olivat muun muassa Laserdance, Koto, Cyber People ja Proxyon. Spacesynthin myyntiluvut laskivat 1990-luvun edetessä, mutta merkkejä jonkinasteisesta suosion palaamisesta on näkynyt 2000-luvulla.
Tälle instrumentaaliselle musiikkityypille ovat tyypillisiä artistit, jotka tuottavat elektronista musiikkia, ei niinkään yhtyeiden aito live-esiintyminen. Spacesynthissä melodia on usein rytmiä tärkeämpi toisin kuin usein discomusiikissa. Spacesynthissä käytetään usein vokooderilla tehtyä laulua ja puhetta. Aiheet ovat scifi- ja avaruuspainotteisia.
Spacesynthille ominaisia ovat olleet 1/16-bassolinja, sointuiskut, tarttuvat melodiat ja Linn Drum -rumpukoneen omalaatuiset soundit. 1990-luvun alussa spacesynthin suosio alkoi vähetä, ja sen tilalle tulivat 1990-luvun kuluessa eurodance, house ja tekno. Spacesynth lähes katosi 1990-luvun alussa, mutta nousi taas 1980-luvun soundin saatua uutta suosiota 2000-luvun puolivälissä. Tyylisuunnan tunnetuimpia artisteja ovat nykyään Area 51, Protonic Storm, Marco Rochowski, Anders Lundqvist, Mark Vera, Electron, Berk Van Ozden ja MindXpander. Tuotantoyhtiöt Hypersound ja Alpha Centauri ovat tuoneet uusia esiintyjiä julkisuuteen 2000-luvulla.
Spacesynth-artisteja

Area 51 (Alankomaat)
Daylight (Itävalta)
Hipnosis (Italia)
Cyber People (Italia)
Jan Schipper
KOTO (Italia)
Kusto (Viro)
Laserdance (Alankomaat)
Proxyon (Alankomaat)
Syntech (Alankomaat)
Mika Thorwine (Suomi)
SpaceRaider (Puola)
mindXpander (Ruotsi)
Macrocosm (Saksa/Ruotsi)
Protonic Storm (Puola)
Rygar (Alankomaat)
Mark Vera (Suomi)
Dreamtime (Suomi)
Electron (Suomi)
Everdune (Suomi)
Galaxion (Suomi)
SpaceVision (Suomi)
Solar Burst (Suomi)
Synthesis  / Robert Ludwinski
Galactic Warriors (Kroatia)
Aiheesta muualla

Spacesynth.net
Spacesynth.de (Arkistoitu – Internet Archive)
Mark Vera Mikseri.netissä
Damir Kedžo

| Damir Kedžo |
| --- | --- |

Henkilötiedot
Syntynyt: 24. toukokuuta 1987 (ikä 37) Omišalj, Kroatia
Ammatti:  Laulaja
Muusikko
Laulukielet:  kroatia
Aktiivisena:  2003–
Tyylilajit:  popmusiikki 
Levy-yhtiöt:  Menart, Hit Records, Croatia Records ja Croatia Records 
  [ Muokkaa Wikidatassa ] [ ohje ]  
Damir Kedžo (s. 24. toukokuuta 1987 Omišalj, Kroatia) on kroatialainen pop-laulaja. Kedžo aloitti uransa vuonna 2003 suositussa kroatialaisessa musiikki-reality tv-sarjassa Story Super Nova Music Talent Show. Vuotta myöhemmin Kedžo ja kaksi muuta muodostivat Kroatian ensimmäisen poikabändin Saša, Tin i Kedžo. Ryhmän single 365 nousi Kroatian virallisten listojen kärkeen kuudeksi viikoksi. Kuuluisuudesta huolimatta, ryhmä hajosi seuraavana vuonna.
Kedžo on myös yrittäyt näyttelemistä, ja voittikin Kroatialaisen Näyttelijäpalkinnon roolistaan tunnetussa musikaalissa Crna Kuća. Siellä hän lumosi yleisön kappaleella Sve u meni se budi, joka voitti Kroatian soitetuimman kappaleen palkinnon. Tämän jälkeen Kedžon kappaleet ovat olleet hittejä toisensa perään. Kedžo oli Kroatian vuoden 2019 kuunnelluin artisti, minkä ansiosta hän voitti Parhaimman Mies-esittäjän Palkinnon virallisten lukemien mukaan.
Kedžon oli tarkoitus edustaa Kroatiaa Eurovision laulukilpailussa 2020 kappaleella "Divlji vjetre", mutta kilpailu peruttiin koronaviruspandemian takia. Kedžo osallistui Kroatian euroviisukarsintana toimivaan Dora-laulukilpailuun myös vuonna 2023 kappaleella "Angels and Demons", joka sijoittui karsinnassa viidenneksi.
Come On Over

| Come On Over Shania Twain |
| --- | --- | --- |

Albumin vuonna 1999 julkaistun kansainvälisen version kansikuva.
Studioalbumin tiedot
 Julkaistu: 4. marraskuuta 1997 23. marraskuuta 1999 (kansainvälinen versio) 
 Tuottaja(t): Robert ”Mutt” Lange 
 Tyylilaji: country, pop 
 Kesto: 60.26 
 Levy-yhtiö: Mercury Nashville / Mercury 
muut julkaisut
| The Woman in Me 1995 | Come On Over 1997 | Up! 2002 |
Come On Over on kanadalaisen countrylaulaja Shania Twainin kolmas studioalbumi. Se julkaistiin 4. marraskuuta 1997. Come On Over oli valtava menestys ympäri maailmaa, ja sen maailmanlaajuiset myyntiluvut ovat yli 40 miljoonaa kappaletta. Se on kaikkien aikojen myydyin countryalbumi ja myydyin naismuusikolta ilmestynyt levy. Pelkästään Yhdysvalloissa albumia on myyty yli 20 miljoonaa kappaletta. Näin ollen se on yltänyt siellä 20-kertaiseksi platinalevyksi.
Koska myös Shania Twainin edellisen albumin The Woman in Me myyntilukemat olivat ylittäneet 10 miljoonan rajan,  Come On Overin myötä hänestä tuli Whitney Houstonin jälkeen toinen nainen, jonka kahta eri albumia on myyty yli 10 miljoonaa kappaletta. Suosion seurauksena Twain esiintyi muun muassa Rolling Stone -lehden kannessa 1997. Vuoden 1996 aikana hän oli palkannut avukseen manageri Jon Landaun, jonka kokemusta käytettiin hyväksi, kun Come On Over -albumia markkinoitiin voimakkaasti ympäri maailmaa. Levyn ilmestymisen jälkeen Twain teki laajan konserttikiertueen vuosina 1998–1999.
Come On Over toi Shania Twainille neljä Grammy-palkintoa. Kappale ”You’re Still The One” palkittiin Grammy-tilaisuudessa 1999 kategorioissa paras countrylaulu ja paras naisartistin vokaaliesitys countrymusiikissa vuonna 1998. Kappaleen ”Man! I Feel Like A Woman!” perusteella Twain sai vokaaliesityksestä myönnetyn Grammy-palkinnon myös 2000. Tuolloin ”Come On Over” palkittiin parhaana countrylauluna.
Come On Over -levyn kuudestatoista kappaleesta kaikkiaan kaksitoista ilmestyi singlejulkaisuina. Sisältämiensä menestyskappaleiden lukuisuuden vuoksi albumi on luonteeltaan myös eräänlainen hittikokoelma. Levyn kaikkien musiikkikappaleiden säveltämisestä ja sanoittamisesta vastasivat Shania Twain ja hänen tuolloinen aviomiehensä Robert John ”Mutt” Lange. Lange toimi myös levyn tuottajana ja lauloi sillä taustoja.
Yhdysvaltain albumilistalla Come On Over ylsi parhaimmillaan toiselle sijalle. Billboardin countryalbumilistan ykkösenä se vietti kaikkiaan 50 viikkoa. Britannian albumilistan ensimmäisellä sijalla Come On Over  oli puolestaan yhteensä 11 viikon ajan. Suomessa albumi myi 38 958 kappaletta, ja se palkittiin kultalevyllä 1999.
Kappaleet

Kaikki kappaleet säv. ja san. Robert John ”Mutt” Lange ja Shania Twain.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Man! I Feel Like a Woman! | 3.53 |  |  |  |  |  |  |  |
| 2. | I’m Holdin’ on to Love (To Save My Life) | 3.30 |  |  |  |  |  |  |  |
| 3. | Love Gets Me Every Time | 3.33 |  |  |  |  |  |  |  |
| 4. | Don’t Be Stupid (You Know I Love You) | 3.35 |  |  |  |  |  |  |  |
| 5. | From This Moment On | 4.43 |  |  |  |  |  |  |  |
| 6. | Come on Over | 2.55 |  |  |  |  |  |  |  |
| 7. | When | 3.39 |  |  |  |  |  |  |  |
| 8. | Whatever You Do! Don’t! | 4.04 |  |  |  |  |  |  |  |
| 9. | If You Wanna Touch Her, Ask! | 4.04 |  |  |  |  |  |  |  |
| 10. | You’re Still the One | 3.34 |  |  |  |  |  |  |  |
| 11. | Honey, I’m Home | 3.39 |  |  |  |  |  |  |  |
| 12. | That Don’t Impress Me Much | 3.38 |  |  |  |  |  |  |  |
| 13. | Black Eyes, Blue Tears | 3.39 |  |  |  |  |  |  |  |
| 14. | I Won’t Leave You Lonely | 4.13 |  |  |  |  |  |  |  |
| 15. | Rock This Country! | 4.23 |  |  |  |  |  |  |  |
| 16. | You’ve Got a Way | 3.24 |  |  |  |  |  |  |  |
Damir Džumhur

| Damir Džumhur |
| --- | --- |

Henkilötiedot
Syntynyt: 20. toukokuuta 1992 (ikä 32)
Kansalaisuus:   Bosnia ja Hertsegovina
Tennispelaaja
Pituus:  175 cm
Paino:  70 kg
Kätisyys:  oikea
Ammattilaisena:  2011–
Palkintorahat:  5 125 059 USD
Kaksinpeli
Paras sijoitus:  23. (2.7.2018)
Turnausvoittoja:  3
Voitot/tappiot:  129–143
Grand Slam -turnauksissa
Australian avoimet:  3. kierros (2014, 2018)
Ranskan avoimet:  3. kierros (2015, 2018)
Wimbledon:  2. kierros (2016, 2017, 2018)
Yhdysvaltain avoimet:  3. kierros (2017)
Nelinpeli
Paras sijoitus:  117. (13.8.2018)
Voitot/tappiot:  14–43
Aiheesta muualla
www.damirdzumhur.com
ITF
ATP
Damir Džumhur (s. 20. toukokuuta 1992 Sarajevo) on bosniahertsegovinalainen tennispelaaja, joka aloitti ammattilaisuransa vuonna 2011. Oikeakätinen Džumhur on ollut kaksinpelin maailmanlistalla parhaimmillaan sijalla 23 heinäkuussa 2018. Nelinpelissä Džumhurin uran paras ranking-sijoitus on sija 117 elokuulta 2018.
Džumhur on saavuttanut urallaan kolme ATP-turnausvoittoa kaksinpelissä. Voitot ovat tulleet Pietarista ja Moskovasta vuonna 2017 sekä Antalyasta vuonna 2018. Grand Slam -turnauksissa Džumhur on päässyt kolmannelle kierrokselle kahdesti Australian avoimissa ja Ranskan avoimissa sekä kerran Yhdysvaltain avoimissa.
Džumhur voitti vuonna 2010 kaksinpelin pronssia nuorten kesäolympialaisissa Singaporessa. Hän on kuulunut myös Bosnia ja Hertsegovinan Davis Cup -joukkueeseen.
Džumhur suljettiin ulos Meksikon Acapulcon turnauksesta vuoden 2021 maaliskuussa hänen uhattuaan tappaa ottelun erotuomarin. Hän menetti noin 10 000 dollaria, 4 500 palkintorahoina ja  5 500 sakkoina epäurheilijamaisesta käytöksestä.
DOHC

Läpileikkaus sylinterikannesta.
DOHC-moottorin toimintaperiaate.
DOHC-moottorissa (lyhenne sanoista Double Over Head Camshaft) on kaksi sylinterinkannen yläpuolella olevaa nokka-akselia, jotka saavat käyttövoimansa joko ketjulla tai hihnalla kampiakselin päästä. Vastaavasti SOHC-moottorissa (Single Over Head Camshaft) on pääsääntöisesti yksi nokka-akseli.
Louis Chevrolet patentoi DOHC-venttiilikoneiston vuonna 1919.
DOORS-oireyhtymä

DOORS-oireyhtymä eli DOOR-oireyhtymä on geneettinen oireyhtymä, joka aiheuttaa sensorineuraalisen kuulovamman, kynsien epämuodostumia tai puuttumisen, luuston kasvuhäiriöitä, kehitysvammaisuutta ja epileptisiä kohtauksia.
DOORS-oireyhtymään liittyvä epilepsia on usein vaikea ja saattaa pahentua ajan myötä. Yleensä epileptiset kohtaukset alkavat lapsen ensimmäisen elinvuoden aikana. Kehitysvamman aste vaihtelee lievästä syvään. Käytöshäiriöitä saattaa esiintyä oireyhtymän yhteydessä. Joskus DOORS-oireyhtymään voi liittyä myös erilaisia silmien ongelmia, jotka voivat johtaa jopa sokeuteen. Todettuihin silmäongelmiin ovat kuuluneet verkkokalvon irtoaminen, silmävärve, karsastus ja kaihi. DOORS-oireyhtymään on todettu liittyvän kohonneiden 2-oksoglutaarihappo- ja alfa-hydroksiglutaraattipitoisuuksien. DOORS-oireyhtymästä kärsivillä kynnet voivat puuttua tai olla tavallista pienemmät. Usein sormien ja varpaiden ulommaiset luut ovat jääneet poikkeuksellisen lyhyiksi. Neljäsosalla potilaista on ollut muita sormia muistuttavat pitkät peukalot. DOORS-oireyhtymään liittyy monenlaisia poikkeavia kasvonpiirteitä, kuten mikrokefaliaa, plagiokefaliaa, korvien matala sijainti ja hypertelorismi. DOORS-oireyhtymään liittyy älyllisen kehitysvamman ohella motorisia kehitysviiveitä, jotka voivat johtua hypotonisuudesta. Noin 20 %:lla DOORS-oireyhtymästä kärsivistä on esiintynyt synnynnäisiä sydämen epämuodostumia. Myös munuaisissa ja virtsateissä saattaa olla epämuodostumia.
DOORS-oireyhtymää aiheuttaa TBC1D24-geenin mutaatio kromosomissa 16. Kaikilla potilailla tätä muutosta ei ole todettu, joten oireyhtymän taustalla on ilmeisesti myös tuntemattomiksi jääneitä mutaatioita. Periytyminen on autosomaalinen ja peittyvä. DOORS-oireyhtymän yleisyyttä ei tunneta. Esiintyvyydeksi on kuitenkin arvioitu alle yksi miljoonasta. Esiintyvyyden katsotaan olevan yhtäläinen sukupuolesta riippumatta. DOORS-oireyhtymän erotusdiagnostiikassa saatetaan huomioida esimerkiksi Erosen oireyhtymä, Coffin–Sirisin oireyhtymä, Zimmermann–Labandin oireyhtymä, Temple–Baraitserin oireyhtymä ja DDOD-oireyhtymä. DOORS-oireyhtymän hoito on oireenmukainen. Sen pitkäaikaisennuste ei ole tiedossa. Vaikeat epilepsiakohtaukset saattavat kuitenkin johtaa varhaiseen kuolemaan. Oireyhtymän kuvasi ensimmäisen kerran M. Feinmesser vuonna 1961 ja sitten R. J. Cantwell vuonna 1975.
Celebrity Cruises

| Celebrity Cruises |
| --- | --- |

Perustettu:  1988
Toimitusjohtaja:  Michael Bayley
Puheenjohtaja:  Michael Bayley
Kotipaikka:   Miami, Florida, Yhdysvallat
Toimiala:  matkailu
Emoyhtiö:  Royal Caribbean Cruises Ltd.
Kotisivu:  celebritycruises.com
Infobox OKVirheellinen NIMI-arvo: 
Celebrity Cruises on laivanvarustamo, jonka perusti vuonna 1988 kreikkalaisen Chandris Group. Vuonna 1997, Celebrity Cruises Ltd. fuusioitui Royal Caribbean Internationalin kanssa ja uudeksi nimeksi tuli Royal Caribbean Cruises Ltd., joka operoi Celebrityä, Royal Caribbean Internationalia, Azamara Club Cruisesia, Pullmantur Cruisesia ja CDF Croisieres de Francea. Merkintä "X" laivojen kyljessä on kreikan kielen kirjain chi, joka tulee sanasta Chandris. Yhtiön pääkonttori sijaitsee Miamissa, Floridassa.
Laivasto > Nykyinen laivasto > Century-luokka

| Alus | Palvelukseen Celebritylle | Kapasiteetti | Bruttovetoisuus | Lippu | Huomioita |
| --- | --- | --- | --- | --- | --- |
| Celebrity Century | 1995 | 1778 | 71545 GT |  | Ennen nimellä Century |
Laivasto > Nykyinen laivasto > Millennium-luokka

| Alus | Palvelukseen Celebritylle | Kapasiteetti | Bruttovetoisuus | Lippu | Huomioita |
| --- | --- | --- | --- | --- | --- |
| Celebrity Millennium | 2000 | 2460 | 91000 GT |  | Ennen nimellä  Millennium. |
| Celebrity Infinity | 2001 | 2499 | 91000 GT |  | Ennen nimellä  Infinity, uudelleennimetty 2007 |
| Celebrity Summit | 2002 | 2499 | 91000 GT |  | Ennen nimellä  Summit. |
| Celebrity Constellation | 2002 | 2038 | 91000 GT |  | Ennen nimellä Constellation, uudelleennimetty 2007 |
Laivasto > Nykyinen laivasto > Xpedition-luokka

| Alus | Palvelukseen Celebritylle | Kapasiteetti | Bruttovetoisuus | Lippu | Huomioita |
| --- | --- | --- | --- | --- | --- |
| Celebrity Xpedition | 2001 | 96 | 2842 GT |  | Viimeksi uusittu vuonna 2012 |
Laivasto > Nykyinen laivasto > Solstice-luokka

| Alus | Palvelukseen Celebritylle | Kapasiteetti | Bruttovetoisuus | Lippu | Huomioita |
| --- | --- | --- | --- | --- | --- |
| Celebrity Solstice | 2008 | 2850 | 122000 GT |  |  |
| Celebrity Equinox | 2009 | 2850 | 122000 GT |  |  |
| Celebrity Eclipse | 2010 | 2850 | 122000 GT |  |  |
| Celebrity Silhouette | 2011 | 2886 | 122000 GT |  |  |
| Celebrity Reflection | 2012 | 3046 | 122000 GT |  | Celebrityn suurin risteilyalus (matkustajamäärän mukaan) |
Laivasto > Käytöstä poistetut alukset

| Alus | Vuodet palveluksessa | Tonneja1 | Status Celebrityn jälkeen |
| --- | --- | --- | --- |
| SS Meridian | 1990—1997 | 30440 GT | Paloi ja upposi salmeen Malaccassa vuonna 1999 |
| MV Horizon | 1990—2005 | 46811 GT | Vuosina 2005-2012, Island Star Island Cruisesilla. Vuodesta 2012 purjehtinut CDF Croisières de Francella. |
| MV Zenith | 1992—2007 | 47255 GT | Vuodesta 2007 purjehtinut Pullmantur Cruisesilla. |
| Celebrity Galaxy  | 1996—2008 2008—2009 | 76522 GT | Siirtyi TUI Cruisesille nimellä Mein Schiff toukokuussa 2009. |
| Celebrity Mercury | 1997—2011 | 77713 GT | Siirtyi TUI Cruisesille nimellä Mein Schiff 2 helmikuussa 2011. |
Celebrity Solstice nähtynä Port Melbournessa, Australiassa
Spacewar

| Spacewar |
| --- | --- |
 Spacewar PDP-1:llä.
Kehittäjä:  Wayne Wiitanen, J. Martin Graezt, Stephen R. Russell
Julkaisija:  Steve Russell
Suunnittelija:  Steve Russell
Ohjelmoija:  Steve Russell
Julkaistu:  1962
Lajityyppi:  avaruussimulaatiopeli (en), shoot ’em up ja tieteisfiktiopeli (en)
Pelimuoto:  moninpeli
Alusta:  PDP-1
Lisää peliartikkeleitaVideopelien teemasivulla
Spacewar oli varhainen tietokonepeli ja yksi ensimmäisistä reaaliaikaisista videopeleistä. Pelin kehittivät Wayne Wiitanen, J. Martin Graezt ja Stephen R. Russell vuonna 1961 ja he toteuttivat sen Digital Equipment Corporationin PDP-1-tietokoneelle. Valmis peli esiteltiin MIT:n vuosittaisessa Science Open House -tapahtumassa toukokuussa 1962.
Spacewar on kahden pelaajan pelattava kaksiulotteinen avaruustaistelupeli. Kummallakin pelaajalla on avaruusalus, jota voi pyörittää myötä- ja vastapäivään ja ohjata eteenpäin. Alukset noudattavat liikkeen jatkuvuuden lakia, joten esimerkiksi jarruttaakseen on käännyttävä ympäri ja ohjattava sitten eteenpäin. Kummallakin aluksella on rajoitettu määrä ammuksia ja mahdollisuus hyperavaruushyppyyn eli satunnaiseen paikan vaihtamiseen. Ruudun keskellä sijaitsevan auringon painovoima vetää puoleensa sekä aluksia että ammuksia ja muodostaa siten lisähaasteen pelaajille.
Pelin kehitysaikana tyypillinen tietokoneen käyttö tapahtui tietojen syöttämisellä reikäkorteilla, mutta MIT:llä oli näyttölaitteet ja näppäimistöt tietokoneeseen.
Peliä pelattiin PDP-1:n konsolilta. Näyttölaitteena oli koneen tutkamainen vektorinäyttö ja ohjaimina konsolikytkimet. Myöhemmin konsolikytkinten vaihtoehdoksi rakenneltiin myös erityisiä peliohjaimia.
Vektorinäyttö maksoi noin 20 000 dollaria, eli kymmenen uuden Plymouth Valiantin tai Ford Falconin verran, ja tietokone 120 000 dollaria aikanaan, joka vuoden 2011 rahassa on yli miljoona dollaria.
Spacewar oli suosittu peli opiskelijoiden keskuudessa monissa korkeakouluissa, joihin PDP-1 oli asennettu, ja myöhemmin DEC jopa jakoi Spacewarin kopiota koneen kylkiäisenä, jonka oli tarkoitus esitellä PDP-1:n reaaliaikaominaisuuksia. DEC:n myöhemmät 18-bittiset koneet (kuten PDP-7) perustuivat PDP-1:n käskykantaan, joten alkuperäistä Spacewaria saattoi pelata myös niillä. Pelistä kirjoitettiin versioita myös useille muille laitteille. Galaxy Game oli PDP-11:llä toteutettu versio pelistä.
Spacewariin perustuvia kolikkopelejä ovat Computer Space ja Space Wars. Myös Asteroids-pelissä on runsaasti vaikutteita Spacewarista.
Spacewarista on enemmän tai vähemmän uskollisia klooneja myös nykyaikaisemmille alustoille kuten MS-DOSille, Amigalle ja UNIX-käyttöjärjestelmille. Lisäksi alkuperäistä Spacewaria voi pelata MESS-emulaattorilla.
Peli on listattu Stanfordin yliopiston kymmenen kaikkien aikojen tärkeimmän videopelin listalle vuonna 2007.
Kuvia

Kuvakaappaus pelistä.
Steve Russell, yksi pelin kehittäjistä PDP-1:n ääressä vuonna 2006. (Computer History Museum, Mountain View, Kalifornia)
Aiheesta muualla

Kuvia tai muita tiedostoja aiheesta Spacewar Wikimedia Commonsissa
Come On Memphis

| Come On Memphis Shakin' Stevens and the Sunsets |
| --- | --- | --- |

Studioalbumin tiedot
 Äänitetty : 1975–1976   Pathway Studio, Lontoo   Exalto Recording Unit, Amsterdam
 Julkaistu: 1980
 Formaatti: LP
 Tuottaja(t): Shakin' Stevens, Pieter Meulenbroeks
 Tyylilaji: rock and roll, rockabilly
 Levy-yhtiö: Rock & Country Records
Come On Memphis (LP-levyn etiketissä C'mon Memphis) on brittiläisen Shakin' Stevens and the Sunsets -yhtyeen studioalbumi vuodelta 1980. Musiikin tyylilajit ovat rock and roll ja rockabilly.
Albumin ovat tuottaneet Shakin' Stevens ja Pieter Meulenbroeks. Vastaavina tuottajina ovat toimineet "Legs" Barrett ja P.J. "Rolls".
Levy-yhtiö on Ruotsin Vessigebrossa toiminut Rock & Country Records. Taustalla on myös Dynamite Records, joka on osa yhtiötä Reel Free Press. Int.
Albumi on äänitetty pääosin vuonna 1976 Amsterdamissa ja Lontoossa. Kappaleet "Tear It Up" ja "Frantic" on kuitenkin äänitetty 1975 Lontoossa.
Äänityksistä ovat vastanneet Mike Finesilver Lontoossa Pathway Studiossa ja Jan Pieter Exalto Amsterdamissa Exalto Recording Unit -studiossa.
Levykannen suunnittelija ja valokuvaaja on A.G. Haye.
Albumista on voinut tilata kymmentuumaisen ja 12 kappaletta sisältävän keräilijän LP-version osoitteesta Real Free Press Records Dept., Dirk van Hasseltssteeg 25, Amsterdam, the Netherlands.
Kappaleet

Honey Hush (J. Turner) Carlin Music
My Bucket's Got a Hole in It (Williams)
Evil Hearted Ada (Roy A. Loney) Kama Rippa Music – Loney Tunes
Drinking Wine Spo-Dee-O-Dee Drinking Wine (McGee, Williams, Raye) Leeds Music
Blue Swinging Mama (Larry Dowd)
Oakie Boogie (Hank Swatley)
Tear It Up (J. & D. Burnette – Burlison)
Reet Petite (J. Wilson)
Baby Blue (Gene Vincent – Bobby Jones) Campbell & Conolly & Co. Ltd.
Rock Around with Ollie Vee (S. Curtis) Carlin Music
Mostest Girl (Bobbie Lee Trammell) Dandelion Music
Sexy Ways (Hank Ballard; sov. Shakin' Stevens)
Rock-a-Billy Earthquake (P.F. Barrett) Dynamite Music
Frantic (P.F. Barrett) Dynamite Music
LP-levyn etiketissä kappaleiden vaihtoehtoisia nimiä ovat "Drinking Wine Spo Dee O Dee" ja "Rockabilly Earthquake".
Kokoonpano

Shakin' Stevens – laulu, kitara
Lloyd Jones – kitara
Ian Lawrence – kitara, pedal-steel -kitara
George G. Chick – bassokitara, pystybasso, taustalaulu
Ace Skudder – piano
Rockin' Louie – rummut, taustalaulu
Solbjørn

Solbjørn
Solbjørn nähtynä pohjoisesta huhtikuussa.
| --- | --- |
Sijainti:  Nordland,  Norja
Vuoristo:  Skandit
Korkeus merenpinnasta:  742 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Solbjørn on vuori Flakstadin kunnassa, Norjan Lofooteilla. Sen korkeus merenpinnan tasosta on 742 metriä. Vuoren luoteispuolella sijaitsee Svartvatnet-järvi.
Skärgårdsnamn

| Skärgårdsnamn |
| --- | --- |
 Nauvon saaret, värikoodattu päätteillä – -holm(en), -skär(et) jne.
Alkuperäisteos
Kirjailija:  Kurt Zilliacus
Kieli:  ruotsi
Genre:  kulttuurihistoria
Kustantaja:  Svenska litteratursällskapet i Finland
Julkaistu:  1989
Ulkoasu:  sidottu
Sivumäärä:  264
ISBN:  951-9018-54-9
Sarja: Skrifter utgivna av Svenska litteratursällskapet i Finland
Löydä lisää kirjojaKirjallisuuden teemasivulta
Skärgårdsnamn (suomeksi Saaristonimet) on suomenruotsalaisten paikannimien ja murteiden tutkijan Kurt Zilliacuksen vuonna 1989 julkaisema kirja, joka kertoo tuhansista ruotsinkielisistä nimistä Suomen rannikkosaaristossa Saaristomerellä sekä Uudenmaan ja Pohjanmaan rannikolla.
Kuvaus

Kirja vetää yhteen tulokset kaksikymmentä vuotta kestäneestä Suomen rannikkosaariston nimien tutkimisesta, jota Zilliacus johti Kotimaisten kielten keskuksen ruotsinkielisessä nimiarkistossa.
Tutkimus kattaa Suomen rannikkosaariston historiallista aikaa jonka väestö on ollut pääasiassa ruotsinkielinen, ja jonka paikannimet ovat siten olleet suurimmaksi osaksi ruotsinkielisisiä nimiä, muutamia suomenkielisiä lainanimiä lukuun ottamatta. Kirjan mukaan kahdeksan vuosisadan aikana ruotsinkielinen väestö Saaristomerellä sekä Uudenmaan ja Pohjanmaan rannikolla ottivat käyttöön noin satatuhatta paikannimeä, jotka ovat säilyneet ja ovat edelleen käytössä.
Kirja antaa yleiskatsauksen paikannimien alkuperästä ja niiden esiintymismäärästä. Kirja on jaettu kolmeen pääosaan: saaret (saaret, luodot), rannat (niemet, lahdet, rannat, selät, salmet) ja kulttuuriset nimet (kalastus ja metsästys sekä satamat ja merenkulku).
Kuvaus > Saarinimet

Zilliacus esittää saarten nimillä olevan tyypillinen suuruusjärjestys: saarien ("öar", "holmar") ympärillä on luotoja ("skär", "klobbar" ja "örar"), joilla on ympärillään pienempiä kareja tai matalikkoja ("grund", "harur", "hällar", "kläppar", "kobbar", sekä "blekor", "bådar", "grynnor" ja "rev").
Kirjassa on kuvattu yli 50 nimenpäätettä saarille ja matalikoille. Kirjan mukaan ruotsiksi yleisimmät nimiryhmät ovat -ö (tuhansia nimiä), -holm (yli 5500), -skär (4000), -hara (550), -klobb (1300), -ör (3300), -både (1200), -grund (7000), -hälla (900), -kläpp (1200), -kobbe (1300), -grynna (1300), -rev (450) ja -sten (650). Lainanimiä suomenkielestä ovat -saari (satoja), -luoto (180), ja -kari (satoja).
Vaikka itse nimet kuvastavat usein paikan ilmettä ja luonnetta, niin kuvaus ei aina käytännössä pidä paikkansa esimerkiksi maankohoamisen takia. Saari 1800-luvulla oli ehkä ryhmä kareja 500 vuotta aikaisemmin ja saari on saanut nimensä sen mukaan. Huvudstadbladetin artikkelissa todetaan, että on olemassa skär-päätteisiä saaria jotka ovat nimestä riippumatta isoja ja reheviä, tai karuja kareja - siitä huolimatta, että skär tarkoittaa ruotsiksi pieni (kallio)saari (ruotsiksi liten (klipp)ö).